Document ID: /roh_data/filtered/fineweb-2-filterrobots_roh.jsonl.gz/9583

Vers milli scolars èn sa radunads mesemna a Lucerna per protestar cunter la politica da furmaziun e da finanzas dals chantuns. Tenor indicaziuns da la polizia, sajan vers 1’000 scolars chaminads paschaivlamain dal Helvetiaplatz enfin la chasa da la regenza. Sche furmaziun possia propi esser massa chara, è stà ina dumonda centrala dals scolars.
Pli pauc resun en il rest da la Svizra
Era a Turitg, Basilea, Aarau e Genevra han scolars demonstrà cunter las mesiras da spargn en la furmaziun. Ils organisaturs n’han però betg pudì mobilisar uschè bleras persunas sco a Lucerna. A Turitg èn pliras tschient persunas sa radunadas sin il Bürkliplatz ed a Basilea circa 80 persunas sin il Barfüsserplatz.
Dapli vacanzas sco mesira da spargn
Inizià ils protests en pliras citads svizras han scolars da Lucerna. Sco mesira da spargn era l'atun 2016 vegnì decidì da prolungar las vacanzas en las scolas chantunalas da lucerna per in’emna. Sco consequenza da las tractativas da budget en il parlament chantunal, han scolars da Lucerna adina puspè organisà demonstraziuns.
RR novitads 16:00